मिसेस चॅटर्जी वर्सेस नॉर्वे

***मिसेस चॅटर्जी व्हर्सेस नॉर्वे***  हा २०२३ चा भारतीय हिंदी -भाषेतील कायदेशीर नाट्य चित्रपट आहे जो आशिमा चिब्बर लिखित आणि दिग्दर्शित आहे. ह्या चित्रपटात राणी मुखर्जी, अनिर्बन भट्टाचार्य, नीना गुप्ता आणि जिम सरभ यांनी मुख्य भूमिका केल्या आहेत. हा चित्रपट अनुरूप भट्टाचार्य आणि सागरिका चक्रवर्ती यांच्या वास्तविक जीवनातील कथेपासून प्रेरित आहे, जे एक भारतीय जोडपे होते ज्यांच्या मुलांना २०११ मध्ये नॉर्वेच्या अधिकाऱ्यांनी त्यांच्या ताब्यातून काढून घेतले होते.

हा चित्रपट १७ मार्च २०२३ रोजी जगभरात थिएटरमध्ये प्रदर्शित झाला. मुखर्जींच्या अभिनयामुळे त्यांना अनेक पुरस्कार मिळाले ज्यात सर्वोत्कृष्ट अभिनेत्री (समीक्षक) चा फिल्मफेर पुरस्कार, सर्वोत्कृष्ट अभिनेत्रीचा आयफा पुरस्कार आणि सर्वोत्कृष्ट अभिनेत्री - महिलासाठी झी सिने क्रिटिक्स पुरस्कार यांचा समावेश आहे.

## कथानक 
हा चित्रपटाचे कथानक देबिका बद्दल आहे जी तिचा पती अनिरुद्ध, मुलगा शुभ आणि पाच महिन्यांची मुलगी सुची यांच्यासोबत स्टावांग्यिर,  नॉर्वे येथे राहतात. शुभ आणि सुचीला घेऊन जाण्यापूर्वी नॉर्वेजियन बाल कल्याण सेवांचे दोन कर्मचारी नियमितपणे त्यांना भेट देतात. चॅटर्जींना सांगितले जाते की ते त्यांच्या मुलांचा ताबा घेण्यास अयोग्य आहेत, म्हणून देबिका तिच्या मुलांचा ताबा परत मिळवण्याचा निर्णय घेते. तिच्यावर लावण्यात आलेल्या काही आरोपांमध्ये मुले पालकांसोबत एकाच बेडरूम मध्ये झोपतात, त्यांना हाताने खायला दिले जाते आणि त्यांची आई मानसिकदृष्ट्या अस्थिर आहे आणि मुलांचे पालनपोषण करण्यास अयोग्य आहे. लवकरच देबिकाला कळते की बाल कल्याण सेवा हा स्थलांतरितांकडून पैसे उकळण्याचा एक मोठा घोटाळा आहे. तिला आपले मुलं कुठे आहे त्या ठिकाणाची माहिती मिळते आणि ती त्यांना स्वीडनला घेऊन जाते; पण लवकरच ती सीमेवर पकडली जाते. ती कायदेशीर अडचणींवर मात कशी करते आणि तिच्या दयनीय पतीशी व्यवहार करताना तिच्या मुलांशी कशी पुनर्मिलन होते, यावरून उर्वरित कथेचा उलगडा होतो.

## कलाकार 
* राणी मुखर्जी - देबिका चॅटर्जी
* अनिर्बान भट्टाचार्य - अनिरुद्ध "अनिरुद्ध" चटर्जी, देबिकाचा नवरा
* जिम सरभ - डॅनियल सिंग सियुपेक, नॉर्वेचे वकील
* नीना गुप्ता - वसुधा कामत, भारतीय परराष्ट्र मंत्री (सुषमा स्वराज वर आधारित पात्र)
* कार्ट तम्मजर्व - सिया, (वेलफ्रेड येथील अधिकारी)
* ब्रिटा सॉल - माटिल्डा मॅग्नस, (वेलफ्रेड येथील अधिकारी)
* बरुण चंदा - अभिजीत दत्ता, कोलकाता उच्च न्यायालयाचे न्यायाधीश
* बालाजी गौरी - वकील सुनैना प्रताप
* मिठू चक्रवर्ती - अनिरुद्धची आई
* सौम्या मुखर्जी - अनुराग चॅटर्जी, अनिरुद्धचा भाऊ
* बोधिसत्व मजुमदार - देबिकाचे वडील
* सास्वती गुहा ठाकुरता - देबिकाची आई
* वरुण वझीर - बिस्वजीत सरकार
* चारु शंकर - नंदिनी
* रूपंगी वनवरी - राबिया
* सारा सौली - बेरिट हॅन्सन, वेल्फ्रेड येथील बालवाडी शिक्षिका
* युवा वनवारी - शुभा चॅटर्जी, देबिका आणि अनिरुद्ध यांचा मुलगा
* इरहा अली - सुची चॅटर्जी, देबिका आणि अनिरुद्ध यांची मुलगी
* क्रिस्टजन सर्व - लार्स क्रिस्टियनसेन (वेलफ्रेड येथील अधिकारी)

## निर्माण 
*मिसेस चॅटर्जी व्हर्सेस नॉर्वे* हा एस्टोनियामध्ये चित्रित झालेला पहिला भारतीय चित्रपट आहे. मार्च २०२१ मध्ये राणी मुखर्जीने या चित्रपटाची घोषणा केली होती. या चित्रपटातून बंगाली अभिनेता अनिर्बान भट्टाचार्यचा हिंदी चित्रपटसृष्टीत पदार्पण होत आहे.

हा चित्रपट सागरिका चक्रवर्ती आणि तिच्या पतीच्या खऱ्या कथेपासून प्रेरित आहे, जे नॉर्वेमध्ये राहणारे एक भारतीय जोडपे आहे. त्यांची मुले नॉर्वेजियन बाल कल्याण सेवांनी काढून घेतली होती, ज्यांना भारतीय संस्कृतीत सामान्य मानल्या जाणाऱ्या पालकत्वाच्या सवयींबद्दल आक्षेप होता.

चित्रपटाचे मुख्य छायाचित्रण ऑगस्ट २०२१ मध्ये सुरू झाले. पहिल्यांचा चित्रण हे एस्टोनियामध्ये झाले आणि २१ सप्टेंबर २०२१ पर्यंत ते पूर्ण झाले. चित्रीकरण हे १८ ऑक्टोबर २०२१ रोजी संपले.चित्रपट १७ मार्च २०२३ रोजी थिएटरमध्ये प्रदर्शित झाला.

## संगीत 
चित्रपटाचे संगीत अमित त्रिवेदी यांनी दिले आहे. गीते कौसर मुनीर यांनी लिहिली आहेत. ह्यात तीन गाणी आहेत: "शुभो शुभो", "मा के दिल सा" आणि "आमि जानी रे".

## समालोचन 
*इंडिया टुडेच्या* झिना बंदोपाध्याय यांनी चित्रपटाला पाच पैकी ३.५ स्टार दिले आणि म्हणाल्या, "चित्रपटाची सर्वात चांगली गोष्ट म्हणजे निःसंशयपणे राणी मुखर्जीचा अभिनय. तथापि, शेवटी, चित्रपट थोडा ताणलेला वाटतो."

*रेडिफ.कॉमच्या* सुकन्या वर्मा म्हणाल्या, "पोकळ नाट्य आहे." *एनडीटीव्हीचे* सैबल चॅटर्जी यांनी चित्रपटाला पाच पैकी १.५ स्टार दिले.

२० एप्रिल २०२३ पर्यंत, या चित्रपटाने जगभरात ₹३६.५३ कोटींची कमाई केली आणि ७४५ हजार नॉर्वेजियन क्रोनची कमाई केली आहे. हा चित्रपट नॉर्वेमध्ये सर्वाधिक कमाई करणारा बॉलिवूड चित्रपट बनला आहे. नंतर तो ८३५६ वेळा बघितल्याने नॉर्वेमध्ये सर्वाधिक पाहिलेला दक्षिण आशियाई चित्रपट बनला.

भारतातील नॉर्वेजियन दूतावासाने चित्रपट प्रदर्शित होण्यापूर्वी एक निवेदन जारी केले व देशाच्या बाल कल्याण सेवांचे खरे काम काय ते दाखवले. त्यांनी पुढे लिहिले की ते "बाधित कुटुंबांबद्दल, विशेषतः मुलांबद्दल सहानुभूती बाळगातात." संबंधितांसाठी, असे अनुभव कठीण असतात हे नाकारता येत नाही."

चित्रपटाच्या प्रदर्शनानंतर, नॉर्वेजियन राजदूत हान्स जेकब फ्रायडेनलुंड यांनी चित्रपटावर टीका केली आणि म्हटले की, "हा चित्रपट नॉर्वेच्या कौटुंबिक जीवनावरील विश्वास आणि विविध संस्कृतींबद्दलचा आपला आदर चुकीच्या पद्धतीने दर्शवितो." यावर सागरिका चक्रवर्ती यांनी टीका केली आणि त्यांच्या विधानांचा निषेध केला, "जेव्हा संपूर्ण जग माझ्या आणि माझ्या मुलांमधील बंध पाहू शकते, तेव्हा नॉर्वेजियन सरकार तिची कहाणी न कळता तिच्याबद्दल खोटे बोलणे सुरूच ठेवते". तिने असेही म्हटले की तिला जगभरातून खूप प्रेम मिळत आहे आणि चित्रपटानंतर लोक तिला भेटायला येऊ इच्छितात. सागरिका म्हणाली की भारत सरकारने तिला खूप मदत केली आहे.

## पुरस्कार 
## संदर्भ 
वर्ग:इ.स. २०२३ मधील हिंदी चित्रपट